

REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA TOVARNIK

NAČELNIK OPĆINE

KLASA: 400-02/24-01/01

URBROJ:2196-28-03-24-6

Tovarnik, 31.12.2024.

***Bilješke uz financijska izvješća***

**Zapisnik financijske imovine na dan popisa 31.12.2024. god.**

Ukupna novčana sredstva 31.12.2024. godine iznose **660.181,12 EUR.**

Ukupna potraživanja 31.12.2024. godine iznose  **571.251,39 EUR.**

**Bilješke uz obrazac PR-RAS**

**Prihodi i rashodi poslovanja**

Ukupno ostvareni prihodi poslovanja u izvještajnom razdoblju (01.01.2024. do 31.12.2024.) iznose **2.696.534,70 eura** (šifra 6), a sastoje se od sljedećih vrsta prihoda:

* prihodi od poreza **609.973,46 eura** (šifra 61),
* pomoći iz inozemstva i od subjekata unutar općeg proračuna **1.301.301,80 eura** (šifra 63),
* prihodi od imovine **690.875,25 eura** (šifra 64),
* prihodi od upravnih i administrativnih pristojbi, pristojbi po posebnim propisima i naknadama **90.484,19** (šifra 65),
* prihodi od prodaje proizvoda i robe te pruženih usluga, prihodi od donacija te povrati po protestiranim jamstvima **3.900,00 eura** (šifra 66).

Prihodi od poreza (šifra 61) znatno su povećani u odnosu na ostvarenje u istom izvještajnom razdoblju prethodne godine. Isti prihodi su, u izvještajnom razdoblju prethodne godine, ostvareni u iznosu od 492.771,42 eura, a povećanje je nastalo zbog kontinuiranog rasta plaća tijekom 2024. godine, što je dovelo do povećanja poreza na dohodak.

Pomoći iz inozemstva i od subjekata unutar općeg proračuna (šifra 63) znatno su povećane u odnosu na ostvarenje u istom izvještajnom razdoblju prethodne godine. Isti prihodi su, u izvještajnom razdoblju prethodne godine, ostvareni u iznosu od 965.460,37 eura, a najvećim dijelom se odnose na fiskalno izravnanje. U ovom izvještajnom razdoblju do povećanja je došlo uplatom kapitalnih pomoći iz državnog proračuna za projekte odobrene tijekom 2024. godine.

Prihodi od upravnih i administrativnih pristojbi, pristojbi po posebnim propisima i naknadama (šifra 65) znatno su smanjeni u odnosu na ostvarenje u istom izvještajnom razdoblju prethodne godine. Isti prihodi su, u izvještajnom razdoblju prethodne godine, ostvareni u iznosu od 150.836,73 eura, a odnosili su se na općinske pristojbe i naknade, ostale upravne pristojbe i naknade, prihode od vodnog gospodarstva, doprinose za šume, ostale nespomenute prihode, komunalne doprinose i komunalne naknade. U izvještajnom razdoblju prethodne godine uplaćen je doprinos za šume u iznosu od 83.613,07 eura, dok je u ovom izvještajnom razdoblju takva uplata izostala zbog čega je nastala značajna razlika. U ovom izvještajnom razdoblju povećane su komunalne naknade, a povećanje je uzrokovano dinamikom uplate komunalnih naknada.

Ukupno ostvareni rashodi poslovanja u izvještajnom razdoblju (01.01.2024. do 31.12.2024.) iznose **2.437.146,20 eura** (šifra 3*)*, a sastoje od sljedećih vrsta rashoda:

* rashodi za zaposlene **567.746,90 eura** (šifra 31),
* materijalni rashodi **1.088.978,54 eura** (šifra 32),
* financijski rashodi **6.530,34 eura** (šifra 34),
* subvencije **103.578,77 eura** (šifra 35),
* pomoći dane u inozemstvo i unutar općeg proračuna **221.644,24 eura** (šifra 36),
* naknade građanima i kućanstvima na temelju osiguranja i druge naknade **231.319,46 eura** (šifra 37),
* ostali rashodi **217.347,95 eura** (šifra 38).

Rashodi za zaposlene (šifra 31) su u istom izvještajnom razdoblju prethodne godine iznosili 434.710,36 eura te su povećani zbog kontinuiranog rasta plaća tijekom 2024. godine.

Materijalni rashodi (šifra 32) su u istom izvještajnom razdoblju prethodne godine iznosili 681.824,44 eura te su povećani zbog globalnog poremećaja na tržištima građevinskih materijala, proizvoda i usluga.

Financijski rashodi (šifra 34) su u istom izvještajnom razdoblju prethodne godine iznosili 3.031,79 eura te su povećani zbog odobrenja kratkoročnog revolving kredita Općini Tovarnik, te obračuna kamata na isti.

Pomoći dane u inozemstvo i unutar općeg proračuna (šifra 36) su u istom izvještajnom razdoblju prethodne godine iznosile 192.709,62 te su povećane zbog odluke o povećanju iznosa financiranja Razvojne agencije TINTL te zbog povećanja rashoda proračunskog korisnika DV Palčić koji se financiraju iz proračuna Općine Tovarnik.

Naknade građanima i kućanstvima na temelju osiguranja i druge naknade (šifra 37) su u istom izvještajnom razdoblju prethodne godine iznosile 422.849,38 eura te su znatno smanjene s obzirom da su se u 2023. godini odnosile na naknadu šteta od posljedica olujnog nevremena koje je zadesilo područje Općine Tovarnik u srpnju 2023. godine.

**Višak prihoda poslovanja (šifra X001) iznosi 259.388,50 eura.**

**Prihodi i rashodi od nefinancijske imovine**

U izvještajnom razdoblju (01.01.2024. do 31.12.2024.) nisu ostvareni prihodi od nefinancijske imovine.

Ukupno ostvareni rashodi za nabavu nefinancijske imovine u izvještajnom razdoblju (01.01.2024. do 31.12.2024.) iznose **464.883,62 eura** (šifra 4), a sastoje se od sljedećih vrsta rashoda:

* rashodi za nabavu proizvedene dugotrajne imovine **456.696,12 eura** (šifra 42),
* rashodi za dodatna ulaganja na nefinancijskoj imovini **1.687,50** **eura** (šifra 45).

Rashodi za nabavu proizvedene dugotrajne imovine (šifra 42) su u istom izvještajnom razdoblju prethodne godine iznosili 159.975,38 eura, značajno povećanje u tekućem izvještajnom razdoblju odnosi se na izradu projektne dokumentacije te radove na izgradnji dječjeg vrtića u Ilači, projekt ulaganja u objekt dječjeg vrtića u Tovarniku, radove na svlačionici NK Hajduk u Tovarniku, izgradnju dječjeg igrališta u centru Tovarnika, postavljanje kućišta za nadzor brzine, izgradnju lokalne vodovodne mreže u Ilači te na nabavu opreme.

**Ukupni prihodi (šifra X067) iznose 2.696.534,70 eura.**

**Ukupni rashodi (šifra Y034) iznose 2.902.029,82 eura.**

**Ukupan manjak prihoda (šifra Y004) iznosi 205.495,12 eura.**

**Primici i izdaci**

U izvještajnom razdoblju (01.01.2024. do 31.12.2024.) ostvareni su prihodi od financijske imovine i zaduživanja u iznosu od **265.000,00 eura** (šifra 8), a odnose se na odobrenje kratkoročnog revolving kredita od Privredne banke Zagreb d.d. za premošćivanje jaza nastalog zbog različite dinamike priljeva sredstava i dospijeća obveza.

U izvještajnom razdoblju (01.01.2024. do 31.12.2024.) nisu ostvareni izdaci za financijsku imovinu i otplate zajmova.

**Višak prihoda i primitaka raspoloživ u sljedećem razdoblju (šifra X006) iznosi 38.082,56 eura.**

**Bilješke uz bilancu**

* stanje ukupne imovine Općine Tovarnik na dan 31.12.2024. godine (šifra B001) iznosi 7.103.056,23 eura,
* nefinancijska imovina Općine Tovarnik na dan 31.12.2024. godine (šifra B002) iznosi 5.871.623,72 eura,
* financijska imovina Općine Tovarnik na dan 31.12.2024. godine (šifra 1) iznosi 1.231.432,51 eura,
* stanje novca u banci i blagajni na dan 31.12.2024. godine (šifra 11) iznosi 660.181,12 eura,
* stanje dionica i udjela u glavnici trgovačkih društava na dan 31.12.2024. godine (šifra 15) iznosi 517.937,49 eura,
* potraživanja za prihode poslovanja na dan 31.12.2024. godine (šifra 16) iznose 47.853,93 eura,
* obveze i vlastiti izvori na dan 31.12.2024. godine (šifra B003) iznose 7.103.056,23 eura,
* ukupne obveze Općine Tovarnik na dan 31.12.2024. godine (šifra 2) iznose 884.523,09 eura,
* vlastiti izvori Općine Tovarnik na dan 31.12.2024. godine (šifra 9) iznose 6.218.533,14 eura.

**Bilješke uz izvještaj o promjenama u vrijednosti i obujmu imovine obveza**

U izvještajnom razdoblju (01.01.2024. do 31.12.2024.), Općina Tovarnik nije ostvarila promjene u vrijednosti i obujmu imovine i obveza.

**Bilješke uz obrazac OBVEZE**

Stanje obveza na dan 01. siječnja 2024. godine, odnosno donos obveza iz Izvještaja o obvezama na dan 31. prosinca prethodne godine iznosi **225.272,72 eura** (šifra V001).

Ukupne obveze u izvještajnom razdoblju (01.01.2024. – 31.12.2024.) iznose **3.340.454,89 eura** (šifra V002).

Podmirene obveze u izvještajnom razdoblju iznose **2.681.204,52 eura** (šifra V004).

Stanje obveza na kraju izvještajnog razdoblja iznosi **884.523,09 eura** (šifra V006).

Stanje dospjelih obveza na kraju izvještajnog razdoblja iznosi **503.048,73 eura** (šifra V007), od čega je 43.350,50 eura polog jamstva na sto godina za reciklažno dvorište.

Stanje nedospjelih obveza na kraju izvještajnog razdoblja iznosi **381.474,36 eura** (šifra V009), a odnosi se na obveze za rashode poslovanja, obveze za nabavu nefinancijske imovine i obveze za financijsku imovinu.

 Bilješke sastavila Ivana Katalenić,

Referent za računovodstvo i financije